fi id fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo cs fi fi fi fi fi cs fi fi fi fi fi fi fi fi fi fi fi de fi fi fi fi fi en fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi es fi
Keittiö alkaa olla meillä nyt kodinkoneita vaille valmis. Jotain pientä vielä on laittamatta kuten sokkelilaudat. Puustellin kalustetoimituksen mukana tuli hyvät asennusohjeet ja teimme siis asennuksen itse. Tiskiallas ja liesituuletin (Falmecin Polar-V 35) tulivat meillä Puustellin paketin mukana. Puiset ovenkahvat ja kodinkoneet hankimme muualta. Jääkaapin paikka on alla kuvassa ikkunoiden välissä. Tuohon mahtuu juuri side by side -mallinen jääkaappi pakastimella.
Kun tapasimme aikaa sitten suunnittelukäynnillä Jyväskylän Puustellissa keittiösuunnittelijamme Ville Pohjosen, oli toiveemme tietenkin saada toimiva keittiö lapsiperheelle. Niinpä esimerkiksi jääkaappi siirrettiin Villen ehdotuksesta keskeisemmälle paikalle lähemmäs hellaa ja keittiön pöytää, kuin mitä alkuperäisessä talon pohjakuvassa oli ajateltu. Keittiö muuttui samalla saarekemalliseksi ja on kyllä paljon toimivampi näin! Voit lukea aiemman postauksen suunnittelukäynnistämme täältä.
Vaikka vielä ei ollakaan päästy kokkailemaan, tuntuvat keittiön mittasuhteet ja tiskialtaiden, hellan ja jääkaapin välimatkat sopivilta toisiinsa ja ruokapöydän paikkaan nähden. Jännäsin sitä, miltä saarekekeittiö tuntuu ja tosi hyvältä ja näppärältä vaikuttaa! Saareke on varmasti myös kätevä tarjoilupöytä juhlissa. Keittiön yksityiskohtina saarekkeeseen tuli olkkarin puolelle kaapistot maitolasisilla ovilla. Keittiön pyörivä kulmakaappi on mainio kattiloiden säilytykseen, tässä Mondo 90 karusellimallissa ovi pyörähtää kokonaan kaapin sisään avattaessa ovea.
Asennukseen on käytetty Puustellin ohjeen mukaan Würthin AW20 ruuvauskärkeä, jota kaikki toimitetut ruuvit ovat, pois lukien saranoissa olevat ristipäät. Kaapit on asennettu suoraan kiinni hirsiseinän puolella siten, että sidelistoissa on 16 millimetrin reikä, jolloin ruuville jää tilaa liikkua. Alimmissa hirsissä liikkumavaran tarve on kuitenkin pienempää. Kuvassa näkyy myös kulmakaapin taakse kiinnitetyt sidelistat pöytätason tueksi. Taso on liimattu tuossa kohdin sidelistoihin. Hirsiseinällä on myös tuet pystyssä siten, että alin kiinnitys on kiinteä. Väliseinässä sidelista on kiinni kiinteästi, painumavara on huomioitu jo väliseinän rungossa.
Ovien saranoissa ja vetolaatikoissa on hyvät säätömahdollisuudet, säädöt on meillä vielä tekemättä.
Kunhan loput laatoitukset ovat valmiit, saadaan kodinhoitohuoneen kalusteetkin paikoilleen. Nekin on meillä Jyväskylän Puustellista. Laitan myöhemmin kuvat keittiöstä kodinkoneineen ja kodinhoitohuoneesta, kun sinne asti pääsemme.
at marraskuuta 21, 2019 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: keittiö, keittiön asennus, Puustelli, Puustelli Jyväskylä, Puustelli keittiö
Lattian asennuksessa on päästy vauhtiin, aloitimme työn keittiön kohdalta. Parketti tuntuu kotoisalta materiaalilta lattiaksi meille ja lattiapinnoite onkin hankinta, jota ei ole tarvinnut yhtään miettiä. Meille on koko tämän raksamatkan ajan ollut selvää, että valitsemme saman Kährsin kolmisauvaisen ja silkinhimmeälakatun Como -tammiparketin, joka meillä oli aiemmassa kodissakin. Comoa on myös mattalakkaisena versiona.
Kährs on perinteikäs puulattioiden ja parkettien valmistaja, onhan yritys perustettu jo 160 vuotta sitten. Parketeissa on Woodloc 5S -pontit, jotka menevät kyllä tosi helposti paikoilleen verrattuna vanhempaan ponttimalliin, joka edellisen asunnon lattiassa oli. Yksittäinen lauta menee vaivattomasti ponttiinsa tiiviisti. Muutenkin parketti on tasalaatuista ja mittatarkkaa. Tilasimme parketit Parkettiliike Säkkinen Oy:ltä ja saimme samalla hyviä neuvoja Heikki Säkkiseltä. Hän sanoikin, että Kährsin parketti on laadukas ja hyvä tuote muovittomaankin lattia-asennukseen.
Parketin alle valitsimmekin tällä kertaa korkkimaton vastaavan mestarimme hyväksynnällä. Kährsin suositus on höyrysulkuinen solumuovi uusille betonilattioille. Korkkimattoon päädyimme kuitenkin siksi, jotta koko asennus on muoviton ja hengittävä. Korkki alusmateriaalina on yhtä aikaa vaimentavaa, tukevaa ja hyvin betonin alkalisuutta ja kosteutta kestävää. Lattian betoni on meillä nyt kuivunut peräti 16 kuukautta, josta 10 kuukautta on ollut lattialämmitys käytössä, lisäksi alapohjan rakenne on meillä kuiva, paljon sepeliä ja alapohjan eristekerros on paksu. Solumuovin ja korkkimaton hintaero ei ole kovin suuri, nämä meidän on tilattu Saksasta suoraan valmistajan verkkokaupasta. Suomesta korkkimattoa ei tuntunut helposti löytyvän. Matto on kaksi millimetriä paksua ja tuossa paksuudessa korkkimatto on hiukan hauraampaa, joten asennuksessa on oltava hieman malttia.
Vaikka puu on herkkä materiaali, tässä sauvatammiparketissa aiempien kokemuksiemme mukaan koiran kynnenjäljet ja muut arjen kolhut eivät näy häiritsevästi. Kolhut sulautuvat luontevasti parketin eläväkuvioiseen pintaan, eivätkä siitä mitenkään paista. Lisäksi vertaillessa uutta parkettia vanhaan kymmenen vuotta sitten tehdyn lattian palaseen, ei eroa juurikaan tammipinnassa näy ja vain parkettilaudan piiloon jäävä runkomateriaali on vaihtanut hiukan väriä.
Vielähän tuossa muutama pinossa on odottamassa, mutta pala ja pontti kerrallaan tämäkin työ tehdään. Erittäin joutuisaa ja miellyttävimpiä työvaiheita tähän mennessä työmaalla. Onpas mukavaa saada viimein betonit piiloon! Jalkalistat tulee meillä samaan sävyyn Kährsin tammiviiluisilla jalkalistoilla.
at marraskuuta 11, 2019 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: Kährs, lattiamateriaali, parketti, sisustus, tammiparketti, Woodlock 5S pontti
perjantai 8. marraskuuta 2019
Ennen talven tuloa urakoimme talon ulkojutut käyttöönottokuntoon, näin ollen ensi kesälle jää talon ulkorakenteista enää terassin ja kuistin teko loppuun, portaiden ja kaiteiden nikkarointi terassilta ja kuistilta sekä vähän maalaushommia.
Yksi ikuisuusprojekti meillä oli ulkovuorilaudat, joiden nikkarointi tuntui vähintäänkin suurelta urakalta. Eristeitäkin ehti jo päätyä talitinttien pesätarvikkeiksi, kun kävivät niitä nappaamassa omiin tarpeisiinsa ikkunoiden päältä, mutta nyt eristeet on sullottu takaisin ja täydennetty niitä.
Tuulensuojakangassuikaleet nidoimme kiinni vuorilautojen alle, rulla kangasta tuli talotoimituksen mukana. Toinen vaihtoehto olisi ollut käyttää tuulensuojateippiä. Smyygilistat maalattiin ennen paikoilleen laittamista valmiiksi kahteen kertaan, vuorilaudat kertaalleen vaan ja ne maalataan toiseen kertaan ensi kesänä. Ikkunapellit on tilattu Weckmanilta katon sävyyn ja annettujen mittojen mukaan profiiliin taivutettuina. Päädyt taivuteltiin itse ennen asennusta, tuossa työssä on ehdoton työkalu leveä listapihti.
Kuvassa alla näkyy nuo tuulensuojakankaat ennen vuorilautojen laittoa. Terassi on Lauta Oy:n höyläämää 145 millimetriä leveää siperianlehtikuusta. Tavara ostettiin paikallisesta rautakaupasta keväällä. Laudat ovat alkukeväästä tehtaalle tehdystä ennakkotilauksesta ja hinnat ovat edullisemmat näissä tilauserissä. Materiaalina lehtikuusi on ennestään meille tuttu, joten se oli helppo valinta. Huoltovapaa, myrkytön ja harmaantuu ajan myötä kauniisti. Terassin rungot olikin jo valmiina ja nyt on kansilaudatkin laitettu. Myös Meltexin ruukkusadevesikaivot on askarreltu paikoilleen.
Siinäpä nuo ja sisähommat siis jatkukoon, ensi postauksessa kerron tarkemmin tästä meidän lattiasta eli Kährsin tammiparketista. Mukavaa alkutalvea!
at marraskuuta 08, 2019 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: hirsikoti, hirsitalo, ikkunavuorilaudat, omakotitalotyömaa, vuorilaudat
Uudemmat tekstit Vanhemmat tekstit Etusivu
Pitkälti itse rakentamamme hirsikoti Järvi-Suomen maisemissa. Blogissa omakotitaloasumisen aiheita, puutarhajuttuja, kotoilua ja erilaisia diy-projekteja.
antura betonimuottiperustus följari hirsitalo keittiö lamellihirsi LVI-suunnitelma omakotitalo perustukset perustus pohjapiirrustus rakennuslupa sadevesijärjestelmä salaojajärjestelmä sauna sokkeli takka terassi valu vesikaivo
►  elokuuta 2022 (2)
►  toukokuuta 2022 (2)
►  huhtikuuta 2022 (1)
►  maaliskuuta 2022 (2)
►  helmikuuta 2022 (1)
►  joulukuuta 2021 (2)
►  marraskuuta 2021 (2)
►  lokakuuta 2021 (2)
►  syyskuuta 2021 (3)
►  elokuuta 2021 (1)
►  heinäkuuta 2021 (1)
►  kesäkuuta 2021 (1)
►  toukokuuta 2021 (1)
►  huhtikuuta 2021 (2)
►  maaliskuuta 2021 (1)
►  tammikuuta 2021 (5)
►  joulukuuta 2020 (2)
►  marraskuuta 2020 (2)
►  lokakuuta 2020 (1)
►  syyskuuta 2020 (1)
►  maaliskuuta 2020 (1)
►  joulukuuta 2019 (1)
▼  marraskuuta 2019 (3)
►  syyskuuta 2019 (1)
►  elokuuta 2019 (1)
►  kesäkuuta 2019 (1)
►  toukokuuta 2019 (1)
►  huhtikuuta 2019 (1)
►  maaliskuuta 2019 (2)
►  helmikuuta 2019 (1)
►  tammikuuta 2019 (2)
►  joulukuuta 2018 (1)
►  marraskuuta 2018 (2)
►  lokakuuta 2018 (2)
►  syyskuuta 2018 (3)
►  elokuuta 2018 (2)
►  heinäkuuta 2018 (2)
►  kesäkuuta 2018 (2)
►  toukokuuta 2018 (2)
►  huhtikuuta 2018 (4)
►  maaliskuuta 2018 (7)
►  helmikuuta 2018 (7)
►  tammikuuta 2018 (8)
►  joulukuuta 2017 (6)
►  marraskuuta 2017 (6)
►  lokakuuta 2017 (8)
►  syyskuuta 2017 (5)
►  elokuuta 2017 (6)
►  heinäkuuta 2017 (2)
►  kesäkuuta 2017 (2)
►  toukokuuta 2017 (1)
►  huhtikuuta 2017 (5)
Copyright 2022 ⓒ Hirsiä Aurinkokalliolla. Vintage-frame: freepic.com. Teema: Yksinkertainen. Sisällön tarjoaa Blogger.